Coronavirus: 'Yan gida daya su 10 sun kamu da korona a Kaduna
'Yan gida daya su 10 sun kamu da korona a Kaduna
11 days ago 3367 views by Aminu Ibrahim
Mutane 10 dukkansu yan gida daya sun kamu da muguwar kwayar cutar coronavirus a jihar Kaduna.
Gwamnan jihar, Mallam Nasir El-Rufai ne ya bayyana hakan yayin da ya ke zantawa da manema labarai.
Ya ce an samu karin mutum 18 da suka kamu da cutar a jihar a ranar 21 ga watan Mayu. 14 daga cikinsu sun fito ne daga karamar hukumar Kaduna ta Arewa, biyu daga Zaria.
Sauran kuma guda 1,1 daga kananan hukumomin Chikun da Sabon Gari.
Ga dai yadda rubuta a shafin Twitter na gwamnatin jihar Kaduna @GovKaduna.
"Bayani kan Covid-19: An samu sabbin mutum 18 da suka kamu, 10 daga ciknsu yan gida daya ne. 14 daga cikin sabbin kamun daga karamar hukumar Kaduna ta Arewa suka fito, biyu daga Zaria sai 1,1 daga kananan hukumomin Chikun da Sabon Gari."
Tuni dai gwamnatin jihar Kaduna ta sassauta dokar kulle inda ta ware wa mutane kwanaki biyu don su fita su siya kayayyakin da suke bukatar a ranakun Laraba da Alhamis don tabbatar da kowa ya zauna a gida a karshen makon.
an hour ago 19526 views
45 minutes ago 8762 views
45 minutes ago 30884 views
2 hours ago 14683 views